Sotra Sportsklubb

Sotra Sportsklubb (stiftet 7. juni 1945 som Idrettslaget Øygard) er et idrettslag på øya Litle-Sotra i Øygarden, som ble til i 2009 etter en sammenslåing av Foldnes Idrettslag, Brattholmen Idrettslag og Idrettslaget Øygard. Sportsklubben ble dermed et av regionens største idrettslag med 1 745 medlemmer, fordelt på basketball, fotball, håndball og en idrettsskole. Klubben har helblå hjemmedrakter og helhvite bortedrakter.

Tabellen

Historie 
Idrettslaget Øygard ble stiftet 7. juni 1945 i Knarrevik og hadde like etter 40 medlemmer.

Klubben ble ofte kalt for Øygarden i mediene og av andre personer som ikke kjente til laget. Mange trodde derfor at idrettslaget var fra tidligere Øygarden kommune, selv om klubben var fra nabokommunen Fjell.

I 2009 slo Øygard seg sammen med Foldnes Idrettslag og Brattholmen Idrettslag og endret navn til dagens Sotra Sportsklubb.

Idretter

Fotball 
Klubbens A-lag i fotball for menn spiller 2021-sesongen i 2. divisjon og holder til på Straume Idrettspark. Renate Blindheim er hovedtrener. Blindheim ble historisk da hun i juni 2020 ble første kvinnelige trener for et herrelag i en av norsk fotballs tre øverste divisjoner.

13. juni 2007 spilte klubben hjemmekamp mot  i cupens andre runde, da som Øygard. Brann vant kampen 5-0.

Håndball 
Klubbens A-lag i håndball for herrer spiller 2020/21-sesongen i 2. divisjon, avdeling 3. A-laget for kvinner spiller 2020/21-sesongen i 4. divisjon.

Idrettsanlegg 
Straume Idrettspark består i dag av to krøllgress og én kunstgressbane, én sandvolleyballbane, én strandhåndball/-fotballbane, streetbasketbaner og turløyper med lys. Flerbrukshallen Sotra Arena ble åpnet i 2013, i 2014 åpnet en overbygd fotballbane som rommer en full 11'er-bane.

Kjente utøvere 
 Knut Tørum, fotball

Referanser

Eksterne lenker 
 

Idrettslag i Hordaland
Idrettslag etablert i 1945
Fotballag i Hordaland
Fotballag etablert i 1945
Basketballag i Norge
Håndballag i Norge
1945 i Norge
Sport i Øygarden